Geitost

Geitost eller feitost (også skrevet som gjetost) er ost laget av geitemelk. Geitost av ostemasse er vanligvis hvit, men kan også være gyllengul til brunlig og rødbrun, med ulike belegg som dannes under modningsprosessen. 

Norsk brunost er produsert ved inndamping av ostemyse, ikke ved syrning av ostemasse. Den kalles likevel geitost når den inneholder myse fra geitemelk. Ingrediensene i ekte norsk geitost er i så måte geitemyse, pasteurisert geitemelk, og pasteurisert geitefløte.

 Eksempler på geitost etter opprinnelsesland 

 Frankrike 
Fransk geitost, chèvre, som ganske enkelt betyr geit, er en hvitmuggsost. Den har ofte sylinderform. Fargen er lys og har en kremaktig konsistens. Enkelt franske chèvreoster dekkes med et tynt lag aske. Chèvre spises som den er og brukes i matlaging. Ved oppvarming blir den ellers skarpe geitmelksmaken mildere. I Frankrike produseres en rekke forskjellig typer, blant disse er  Banon, brique chèvre, cabri gatineu, chabichou du Poitou, Chabis, chevrotin, crottin de Chavignol, pélardon, picodon de l'Ardèche (som er oksitansk for 'krydret fra Ardèche'), picodon de la Drôme, pouligny-saint-pierre, Rocamadour, sainte-maure-de-touraine, selles-sur-cher og Valençay. Spesielle ostebutikker og varehus i større byer selger gjerne flere av disse geitosttypene.

 Hellas 
Den greske halloumin og fetaosten fremstilles tradisjonelt av en blanding av geite- og sauemelk.

 Italia 
I Italia finnes blant annet caprino.

 Portugal 
I Portugal har man en geitost som kalles  cabreiro de Castelo Branco.

 Spania 
I Spania lages den katalanske geitosten mató, som er laget av en blanding av geite- og kumelk.

 Storbritannia 
I England og resten av Storbritannia finnes den  walisiske geitosten pantysgawn.

 Sverige 
I Sverige finnes svenskprodusert geitost med navnet hvit caprin.

 Tyskland 
I Tyskland lages geitosten Altenburger Ziegenkäse (som betyr 'geitost fra Altenburg') og abertam.

 Norge 
miniatyr|Norsk «hjemmelaget» geitost (brun eller «ekte geitost») fra Veitastrond i Sogn og Fjordane 2008. Brunost kan være laget av en blanding av melk fra geit og ku eller bare av kumelk.
miniatyr|En salat med norsk geitost

I Norge er all osteproduksjon som foregår i de industrialiserte meieriene, basert på pasteurisert melk fra ku og geit. Produksjonen av ulike oster foregår på noen få meierier. På 2000-tallet, etter at norske myndigheter åpnet opp for småskala matproduksjon, og lokal foredling, blant annet ved å avvikle leveringsplikten av melk, har mindre gårdsmeierier dukket opp. De fleste av disse yster med rå melk, i stedet for pastaurisert melk slik det gjøres i industriell skala.

Nå lages også hvit geitost i Norge, med fransk hvit geitost som forbilde. Tidlig på 1900-tallet da den industrielle produksjonen av geitost vokste ble ostestoffet fra geitemelka brukt som for til griser.

Den norske brunosten er en særegen ost laget ved inndamping av myse fra geit eller ku. Blant de ulike variantene finnes «ekte geitost», en betegnelse som innen håndverket kan oppfattes kontroversielt. Tradisjonelle geitoster verden over er produsert av ostemasse fra geit, ofte sammen med ostemasse fra ku eller sauemelk. FNs organisasjon for ernæring og landbruk (FAO) og Verdens helseorganisasjon (WHO) inkluderer den derfor ikke i produktgruppen ost.

Geitemyseost kan være fra mørk brun til nesten hvit. Den brune typen, som får farge fra karamellisering av melkesukkeret, er den vanligste i Norge, og er blitt et norsk nasjonalsymbol. Ekte geitost kalles «ekte» fordi den er laget kun av geitemelk.

Referanser

 Se også 
 Brunost
 Gamalost
 Geitemelk
 Misværost

 Eksterne lenker 


Kategori:Oster